ศิลปะนาอีฟโชว์ในไทย
NaЇve นาอีฟ หมายถึง เรียบง่าย ไร้มายา ไร้มารยา ซื่อบริสุทธิ์ NaЇve art เป็นชื่อเรียกงานศิลปะแบบหนึ่งซึ่งสร้างขึ้นโดยบุคคลที่ไม่เคยผ่านสถาบันศิลปะ ส่วนใหญ่จะพบในผลงานจิตรกรรมและประติมากรรมสมัยยุคกลางที่มีลักษณะยังอ่อนด้อยในทักษะ บางทีก็คล้ายผลงานของพวกสมัครเล่น ในบางประเทศเรียกศิลปินเหล่านี้ว่า Sunday afternoon painters หรือจิตรกรวันหยุดพักผ่อน,สถานเอกอัครราชทูตอูเครนประจำไทยเชิญผู้สนใจในงานศิลปะนาอีฟ ร่วมงานเปิดนิทรรศการ Maria Prymachenko-Ivan Prymachenko from Grandmother to Grandson Fantasy World of Ukrainian NaЇve Art in 100 Years of Dialogue between Generations วันศุกร์ 25 ตุลาคม 2562 เวลา 16.00 น. บริเวณผนังโค้งชั้น 4-5 ที่หอศิลปวัฒนธรรมแห่งกรุงเทพมหานคร ถ.พระราม 1 ปทุมวัน กรุงเทพฯ,นักวาดรุ่นย่าคือ Maria Prymachenko ได้รับรางวัล Shevchenko National Prize เมื่อ พ.ศ.2509 ซึ่งเป็นรางวัลที่ดังมากในยุคสหภาพโซเวียต มาเรียดังขนาดองค์การศึกษา วิทยาศาสตร์และวัฒนธรรมแห่งสหประชาชาติ หรือยูเนสโก เคยประกาศให้ พ.ศ.2552 เป็นปีของ Maria Prymachenko,ส่วน Ivan Prymachenko เป็นหลานคนเล็กสุดที่คุณย่ามาเรียเลี้ยงมากับมือ และได้รับอิทธิพลความคิดสร้างสรรค์จากคุณย่า มาเรียมองว่าศิลปะของอีวานคือการสืบทอดแนวทางสร้างสรรค์ต่อจากเธอ,งานนิทรรศการของสองย่าหลานจะจัดตั้งแต่วันที่ 22 ตุลาคม-3 พฤศจิกายน 2562 งานนี้ไม่เก็บค่าเข้าชมครับ,ร.ต.อ. ดร.นิติภูมิธณัฐ มิ่งรุจิราลัย ไปอูเครนตั้งแต่ พ.ศ.2534 ส่วนพวกเราเดินทางตามกันไปทีหลัง พบว่าอูเครนเป็นประเทศที่ประชากรมีความสามารถในด้านต่างๆสูง แม้แต่ด้านไซเบอร์ ตอนนี้หลายประเทศจึงยินดีที่รับคนอูเครนที่เป็นผู้เชี่ยวชาญด้านไซเบอร์เข้าไปเป็นประชากรของตัวเองอย่างไม่ยากเย็น เช่น แคนาดา ออสเตรเลีย และสหรัฐฯ,เชื่อว่าอีกไม่กี่ปีอูเครนก็จะเป็นสมาชิกของสหภาพยุโรป พวกผมไปตระเวนกันเมื่อปีก่อน หลายสถานที่ก็เริ่มปักธงชาติอูเครนคู่กับธงสหภาพยุโรปกันแล้ว ความที่อูเครนถูกกดดันจากเพื่อนบ้านที่เป็นมหาอำนาจอย่างรัสเซีย อูเครนก็จำเป็นต้องมีกลุ่มประเทศขนาดใหญ่คอยหนุนหรือไม่ก็เข้าเป็นสมาชิกของกลุ่มประเทศขนาดใหญ่อย่างอียู,นอกจากไซเบอร์แล้ว คนอูเครนยังมีความสามารถสูงในเรื่องศิลปวัฒนธรรม บริษัท บาลานซ์ อินเตอร์เนชั่นแนล คอนเน็คชั่นส์ จำกัด เป็นผู้ประสานงานการผลิตภาพยนตร์รัสเซียในประเทศไทยหลายครั้ง พบว่าทีมงานเกือบทั้งหมดตั้งแต่ผู้กำกับไปจนถึงช่างกล้อง (ยกเว้นดาราที่ต้องใช้คนรัสเซีย) เป็นทีมงานจากอูเครนเกือบทั้งสิ้น คนอูเครนมีความเป็นชาตินิยมสูงมาก เพื่อให้การทำงานราบรื่น จึงต้องกำชับกันอย่างเข้มงวด ไม่ให้พูดเรื่องการเมืองหรือวิพากษ์วิจารณ์การเมืองไม่ว่าจะของรัสเซียหรืออูเครนในทีมถ่ายทำภาพยนตร์,อาจารย์นิติภูมิธณัฐและผมตระเวนตามโรงเรียนประถม มัธยม และมหาวิทยาลัย ก่อนจะขึ้นไปพบนักเรียน นักศึกษา และคณาจารย์ ในแต่ละสถาบัน ผู้อำนวยการจะต้องพาไปคารวะภาพของผู้เสียชีวิตที่ไครเมีย ซึ่งขณะนี้ยังมีความขัดแย้งกับรัสเซีย ผู้คนตายกันเป็นหมื่นในภูมิภาคไครเมีย,บางครั้งเราเจอห้องเรียนของนักเรียนชั้นประถมที่ผมตระเวนไปเมื่อปีก่อนเป็นงานศิลปะ บรรยากาศเหมือนแกลเลอรีมากกว่าห้องเรียน หลังจากดูงานการพัฒนาเยาวชนของอูเครน จึงไม่แปลกใจที่วันนี้อูเครนประสบความสำเร็จในเรื่องงานที่เกี่ยวกับความคิดสร้างสรรค์,งานนิทรรศการที่จะจัดที่กรุงเทพฯในครั้งนี้อาจจะสร้างแรงบันดาลใจให้กับผู้อ่านท่านที่เคารพที่ไม่ได้ผ่านสถาบันศิลปะ โดยปกติจิตรกรนาอีฟจะไม่ตั้งเป็นกลุ่มหรือสถาบัน แต่ละคนก็สร้างงานไม่สม่ำเสมอ ทำงานตามใจตัวเอง ใช้เวลาว่างมาวาดภาพด้วยใจรัก,ศิลปินนาอีฟจะนำเรื่องราวเนื้อหาสาระที่พบเห็นในชีวิตมาวาด โดยพยายามวาดให้เหมือนที่สุดเท่าที่จะทำได้ ท่านที่มีความคิดเพ้อฝันเชิงแฟนตาซี ไม่จำเป็นต้องรู้วิธีการวาดภาพให้ตื้นลึกหรือใกล้ไกล เขียนภาพวาดภาพได้ตามใจไม่ต้องมีสัดส่วน ไม่ต้องสันทัดในการใช้สี,นี่เป็นโอกาสดีมากของคนไทยที่จะได้ชมศิลปะนาอีฟของศิลปินที่มีชื่อเสียงระดับโลกครับ.,นิติการุณย์ มิ่งรุจิราลัย,songlok1997@gmail.com, 
สถานเอกอัครราชทูตอูเครนประจำไทยเชิญผู้สนใจในงานศิลปะนาอีฟ ร่วมงานเปิดนิทรรศการ
ศิลปะนาอีฟ,สถานเอกอัครราชทูตอูเครนประจำไทย,งานศิลปะ,งานนิทรรศการ,Maria Prymachenko,เปิดฟ้าส่องโลก,นิติการุณย์ มิ่งรุจิราลัย